EkBass/fiwiki-20250220-pages-articles huggingface dataset:
Tayna Lawrence

Tayna Lawrence (s. 17. syyskuuta 1975) on jamaikalainen pikajuoksija. Lawrence voitti Sydneyn olympialaisissa 2000 olympiapronssia 100 metrin juoksussa ajalla 11,18. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Hän oli samoissa kisoissa mukana Jamaikan joukkueessa, joka voitti 4 x 100 metrin viestijuoksussa olympiahopeaa.http://www2.iaaf.org/OLY00/results/data/W/4X1/Rf.html Seuraavana vuonna hän kilpaili Lissabonin sisäratojen MM-kisoissa, mutta karsiutui 60 metrin juoksun välierissä. Vuonna 2002 Lawrence juoksi GP- finaalissa kolmanneksi ajalla 10,99 sekä yleisurheilun maailmancupissa toiseksi. Lawrence voitti olympiakultaa Ateenan olympialaisissa 2004 4 x 100 metrin viestissä.http://news.bbc.co.uk/sport2/hi/olympics_2004/athletics/results/3532522.stm ==Ennätykset== * 100 metrin juoksu: 10,93 (2002) * 200 metrin juoksu: 22,84 (2000) Lähde: ==Lähteet== Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1975 syntyneet Luokka:Elävät henkilöt
Ismael

Ismael oli Vanhassa testamentissa Abrahamin vanhin poika, jonka Abraham sai orjattarensa Hagarin kanssa. Abrahamin vaimo Saara ei pysty saamaan lasta ja hän antaa egyptiläisen orjattarensa Hagarin Abrahamille. Vanhan testamentin mukaan enkeli käski Hagaria antamaan pojalleen nimen Ismael, joka tarkoittaa ’Jumala kuulee’ (1. Moos. 16:11). Hagarilla oli hätä, koska hän oli Saaraa paossa. Enkeli sanoi vielä: ”Poikasi on oleva kuin villiaasi, hänen kätensä on kaikkia vastaan, ja kaikkien käsi on häntä vastaan, aina hän on oleva vastakkain kaikkien veljiensä kanssa.” (1. Moos. 16:12.) Myöhemmin Hagar ja Ismael karkotettiin kodistaan, kun Saara oli synnyttänyt pojan, Iisakin. Samalla kuitenkin ennustettiin, että myös Ismaelin jälkeläisistä kehittyy suuri kansa kuninkaineen. Raamatun kertomus luetteleekin 12 Ismaelin poikaa ja kertoo heidän olleen heimopäälliköitä. Arkeologit eivät ole löytäneet selviä todisteita tästä valtakunnasta. Ismaelin jälkeläisinä pidetyt ismaelilaiset olivat pohjoisarabialainen beduiiniheimoOtavan iso Fokus, 3 osa (Ip-Kp), art. Ismael, Otava 1973, ISBN 951-1-00051-9, josta on muutamia mainintoja myös Vanhan testamentin myöhemmissä kohdissa.esim. , , Myöhempinä aikoina sekä juutalainen että islamilainen perinne ovat pitäneet Ismaelia muidenkin arabien kantaisänä. Sen takia Ismael on muslimeille erityisen tärkeä hahmo ja yksi islamin profeetoista. Ismaelia pidetään islamissa myös Muhammadin esi-isänä. Muslimien käsityksen mukaan Jumalan käsky uhrata "ainokainen poikansa", jonka nimeä ei mainita Koraanissa, voi viitata vain Ismaeliin (arab. Ismail), eikä nuorempaan velipuoleen Iisakiin (arab. Ishaq) joka nimi mainitaan Raamatussa. Muslimien mielestä Iisakin maininta uhrauksen yhteydessä on juutalaisten lisäys, koska heidän taas katsotaan periytyvän Iisakista. Lisäksi muslimit katsovat väitteen siitä että Hagar (arab. Hajira) oli orja, olevan loukkaava ja hänen katsotaan olevan Abrahamin toinen vaimo, joka oli ollut jonkinlaisessa palvelijan asemassa.http://www.answering- islam.org/Gilchrist/Vol2/4d.html == Lähteet == ==Aiheesta muualla== *Genealogy from Adam to the Twelve Tribes *Ishmael in Islam *The Jewish Encyclopedia: Ishmael *Ishmael in Bahai Faith Luokka:Ensimmäisen Mooseksen kirjan henkilöt
Miami Fusion

Miami Fusion oli yhdysvaltalainen jalkapalloseura, jonka joukkue pelasi Major League Soccerissa vuosina 1998–2001. Fusion ja toinen floridalaisseura Tampa Bay Mutiny lopettivat toimintansa kannattamattomuuden vuoksi liigan päätöksellä kauden 2001 jälkeen. Fusion menestyksekkäin kausi MLS:ssä oli sen viimeinen kausi 2001, jolloin se voitti liigan runkosarjan ja ylsi pudotuspeleissä välieriin. Seuran hondurasilaishyökkääjä Álex Pineda Chacón valittiin kaudella 2001 liigan arvokkaimmaksi pelaajaksi. Cup-kilpailu U.S. Open Cupissa Fusion oli loppuottelun häviävänä osapuolena vuonna 2000. Fusionin kotipaikka oli eteläisen Floridan suurimmasta kaupungista Miamista noin 40 kilometriä pohjoiseen sijaitseva Fort Lauderdale. Se pelasi kotiottelunsa Lockhart Stadiumilla. == Lähteet == Luokka:Floridan urheilu Luokka:Yhdysvaltalaiset jalkapalloseurat Luokka:Browardin piirikunta
Maria II

Maria II voi tarkoittaa ainakin seuraavia: *Maria II (1662–1694), Englannin, Irlannin ja Skotlannin kuningatar *Maria II (1819–1853), Portugalin kuningatar.
Kokeellinen fysiikka

Kokeellinen fysiikka on fysiikan ala, jossa tehdään fysikaalisia kokeita tiedon keräämiseksi vastakohtana teoreettiselle fysiikalle, jossa tutkitaan teorioita. Kokeellisia fyysikoita ovat olleet muiden muassa Galileo Galilei, Michael Faraday, Ernst Mach, Ernest Rutherford, Wilhelm Conrad Röntgen, Antoine Henri Becquerel, Marie Curie, John William Strutt, Sir Joseph John Thomson, Max von Laue, William Lawrence Bragg, Albert Abraham Michelson, Robert Andrews Millikan, Sir Chandrasekhara Venkata Raman, Enrico Fermi, Ernest Orlando Lawrence, William Bradford Shockley ja John Bardeen. *
The Text of Festival

The Text of Festival on Hawkwindin kokoelmalevy joka sisältää BBC-esiintymisiä vuosilta 1970 ja 1971 sekä livemateriaalia vuodelta 1971. Albumi on julkaistu ilman virallista lupaa yhtyeeltä tai BBC:ltä ja sen äänenlaatu on heikkotasoinen. Albumista on olemassa lukuisia CD-versioita eri nimikkeillä. == Kappaleet == Levy 1: #Master Of The Universe (Turner/Brock) - 6:00 #You Know You're Only Dreaming (Brock) - 4:15 #You Shouldn't Do That (Turner/Brock) - 5:52 #Hurry On Sundown (Brock) - 6:20 #Paranoia / Seeing It As You Really Are (Hawkwind) - 11:50 #We Do It (Hawkwind) - 13:45 Levy 2: #You Shouldn't Do That (Turner/Brock) - 21:35 (nimellä "Sound, Shouldn't, Improvise") #The Reason Is / Be Yourself (Hawkwind) - 17:26 (nimellä "Improvise, Compromise, Reprise") == Taustatietoa == *Kappale "Come Home" on listattu albumin kannessa mutta ei kuitenkaan ole itse albumilla. *Kappaletta "The Reason Is / Be Yourself" ei ole albumin CD-versioilla *Jotkut painokset väittävät virheellisesti nauhoitusten olevan Cambridgesta vuodelta 1972. == Lähteet == *Levy 1: kappaleet 1-3: Maida Vale, Lontoo 19. toukokuuta 1971 *Levy 1: kappale 4: Maida Vale, Lontoo 18. elokuuta 1970 *Levy 1: kappale 5: Paris Cinema, Lontoo 5. marraskuuta 1970 *Levy 1: kappale 6: Playhouse, Lontoo 19. huhtikuuta 1971 *Levy 2: Colchester Technical College 19. helmikuuta 1971 == Muusikot == *Dave Brock: kitara, laulu *Nik Turner: saksofoni, huilu, laulu *Dik Mik: audiogeneraattori *Terry Ollis: rummut *Thomas Crimble: basso (levy 1 kappaleet 4 ja 5, levy 2) *Dave Anderson: basso (levy 1 kappaleet 1-3 ja 6) *Huw Lloyd Langton: kitara (levy 1 kappale 4) Text of Festival, The Text of Festival, The Text of Festival, The Text of Festival, The
Prinssi Eugen

Prinssi Eugen voi tarkoittaa seuraavia: * Eugen Savoijilainen (1663-1736), Savoijin prinssi, ranskalainen marsalkka * Eugen (1865-1947), Ruotsin prinssi, taidemaalari
Kitula (Hamina)

Kitula on kylä Haminan pohjoisosissa. Se kuului entiseen Vehkalahden kuntaan, joka liitettiin Haminan kaupunkiin vuoden 2003 alussa. Kylä sijaitsee Kannusjärven kylän ja järven pohjoispuolella Vehkajoen vesistöalueen latva- alueella. Luokka:Haminan kylät
Pat O’Connor

Pat O'Connor (9. lokakuuta 1928 North Vernon, Indiana – 30. toukokuuta 1958 Indianapolis, Indiana) oli yhdysvaltalainen kilpa-ajaja. Hän kuoli 15 auton ketjukolarissa 1958 Indianapolis 500 -kilpailun ensimmäisellä kierroksella vakavaan päävammaan, kun hänen autonsa pyörähti katolleen ja syttyi tuleen. Koska Indianapolis 500 oli osa Formula 1 -sarjaa vuosina 1950-60, ja O'Connor osallistui kisaan viidesti tuona aikana, jäi hänen tilastoihinsa viisi F1-starttia ja yksi paalupaikka. Vuosi 1958 oli Formula 1:lle synkkää aikaa, sillä O'Connorin lisäksi kaudella menehtyivät Luigi Musso, Peter Collins ja Stuart Lewis-Evans. Yhdysvalloissa O'Connor oli tunnettu sprinttiautoluokista, sekä IndyCar-sarjasta, jonka muutaman osakilpailun hän oli voittanut. O'Connor valittiin Yhdysvaltojen National Sprint Car Hall of Fameen 1995. ==Lähteet== Luokka:Yhdysvaltalaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1928 syntyneet Luokka:Vuonna 1958 kuolleet
Gregory Itzin

Gregory Itzin (20. huhtikuuta 1948 – 8. heinäkuuta 2022Gregory Itzin, 24 and Star Trek actor, dies, aged 74) oli Emmy-ehdokkaana ollut yhdysvaltalainen näyttelijä. ==Ura== Gregory Itzin on esiintynyt useimmiten erilaisissa yhdysvaltalaisissa televisiosarjoissa, ja hänen ensimmäinen roolinsa oli Valkoisen talon matkailijaopas draamasarjassa Backstairs at the White House. Myöhemmin Itzinillä on ollut vähäisiä rooleja monissa tunnetuissa sarjoissa, mukaan lukien Charlien enkelit, Beverly Hills 90210, Ihmemies MacGyver, Teho- osasto, C.S.I., West Wing ja Amyn lailla. Hän on myös esiintynyt muutamissa elokuvissa, mukaan lukien Hei, me lennetään!, Pelkoa ja inhoa Las Vegasissa, Evoluutio ja Adaptation. Minun versioni. Uransa aikana Itzin on esittänyt peräti viittä Star Trek -hahmoa: Star Trek: Deep Space Ninessa Ilon Tandro ja Hain, Star Trek: Voyagerissa tohtori Dysek sekä Star Trek: Enterprisessa kapteeni Sopek ja amiraali Black. Vuonna 2005 Itzin teki FOX-televisiokanavan kanssa sopimuksen siitä, että hän esiintyisi jännityssarja 24:n neljännellä tuotantokaudella varapresidentti Charles Loganina. Kun myöhemmin sarjassa hahmosta tuli Yhdysvaltain presidentti, Itzinin rooli sarjassa kasvoi ja hän oli vuonna 2006 Emmy-ehdokkaana parhaasta sivuosaroolista. Alun perin Itzin oli yrittänyt saada itselleen roolihahmoa jo 24:n toiselta tuotantokaudelta, mutta kyseisen kauden kuvauksissa hän kohtasi sarjan tuottaja Jon Cassarin, joka lupasi järjestävänsä Itzinille tärkeän sivuosaroolin neljännellä tuotantokaudella.Head of the (White) House == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1948 syntyneet Luokka:Vuonna 2022 kuolleet
Malcolm X (elokuva)

Malcolm X on vuonna 1992 ensi-iltansa saanut draamaelokuva, joka kertoo mustien ihmisoikeustaistelija Malcolm X:stä. Elokuvan on ohjannut Spike Lee ja pääosassa on Oscar-ehdokkuudenkin roolistaan saanut Denzel Washington. Spike Lee on maininnut, että Malcolm X on hänen suosikkiohjauksensa, Do the Right Thingin ohella. ==Juoni== Malcolm Little oli nuorena pikkurikollinen ja hän halveksi omaa kulttuuriaan ja rotuaan. Malcolm tutustuu vankilassa afroamerikkalaiseen vapautusaatteeseen ja islamin uskoon. Hänen vapautuessa vankilasta hänestä tulee Malcolm X, kuuluisa radikaalijohtaja joka kannusti mustia nousemaan valkoisia sortajia vastaan. ==Vastaanotto ja jälkimaine== Elokuva valittiin vuonna 2010 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat Malcolm X:n vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == ==Lähteet== Luokka:Vuoden 1992 yhdysvaltalaiset elokuvat Luokka:Yhdysvaltalaiset draamaelokuvat Luokka:Spike Leen ohjaamat elokuvat Luokka:Poliittiset elokuvat Luokka:Elämäkertoihin ja muistelmiin perustuvat elokuvat Luokka:1950-luvulle sijoittuvat elokuvat Luokka:New Yorkissa tapahtuvat elokuvat Luokka:1930-luvulle sijoittuvat elokuvat
Hans Rahner

Hans Rahner (28. maaliskuuta 1905 Wien – 1. syyskuuta 2008 Bad Segeberg) oli itävaltalainen säveltäjä ja pianisti. Rahner tuli tunnetuksi varsinkin elokuvamusiikistaan. Hän asui Saksan Norderstedtissa ja toimi yli 100-vuotiaanakin baaripianistina. Rahner oli näyttelijä Herta Staalin ensimmäinen aviomies. == Lähteet == Luokka:Itävaltalaiset säveltäjät Luokka:Itävaltalaiset pianistit Luokka:Vuonna 1905 syntyneet Luokka:Vuonna 2008 kuolleet Luokka:Yli satavuotiaiksi eläneet itävaltalaiset
Red planet – punainen planeetta

Red planet – punainen planeetta (Red Planet) on vuonna 2000 ensi-iltansa saanut Antony Hoffmanin ohjaama tieteiselokuva. Elokuvan pääosissa esiintyvät Val Kilmer, Carrie-Anne Moss ja Tom Sizemore. Elokuvassa eletään vuotta 2050, ja Maan asukkaat ovat kuolemaisillaan. Ihmiset yrittävät epätoivoisesti löytää pelastautumiskeinon ja katseet kohdistuvat Marsiin, josta suunnitellaan siirtokuntaa ihmisille. Pieni ryhmä lähetetään tutkimaan Marsia, mutta matkalla ilmenee ongelmia. Monitoimirobotti AMEE muuttuu tappajakoneeksi toimintavirheen seurauksesta, ja aikoo tuhota koko miehistön. Miehistön jäseniä odottaa yllätys myös Marsin pinnalla, sillä planeetta on kaukana asumattomasta. == Näyttelijät == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset tieteiselokuvat Luokka:Avaruuselokuvat Luokka:Mars fiktiossa
Taalat taskuun, Dick & Jane

Taalat taskuun, Dick & Jane (Fun with Dick and Jane) on vuonna 2005 valmistunut komediaelokuva. Elokuvan on ohjannut Dean Parisot ja pääosissa ovat Jim Carrey ja Téa Leoni. Elokuva on uudelleenfilmatisointi vuoden 1977 elokuvasta Mitäs me ryöstäjät! (Fun with Dick and Jane). Elokuvan nimi viittaa lasten Dick and Jane -lukukirjoihin. Elokuva kertoo perheenisä Dickistä, joka työskentelee Globodyne Corporationin tiedotusjohtajana, mutta yllättäen hän saa potkut. Hämmentyneenä hän lupaa vaimolleen Janelle, että hän saa uuden työpaikan nopeasti. Mutta kuukausia myöhemmin Dick on edelleen työtön ja pariskunta tarvitsee kipeästi rahaa. He näkevät ryöstelyn viimeiseksi mahdollisuudekseen. Elokuvan eräässä kohtauksessa soi suomalaisen Daruden kappale ”Sandstorm”. == Näyttelijät == == Arvioita == Turun Sanomien Päivi Valotien mielestä elokuva on nykyaikaan ulkoisesti päivitetty mutta sisällöltään ja ajatuksiltaan turha uusintaversio. ”Mahdollisuus kritisoida niin härskiä bisnesmaailmaa kuin rahaan uskovia typeryksiä hukataan täysin. Nyt tyydytään vain hymistelemään tekopyhästi ja esittelemään tuottajanakin toimineen Jim Carreyn kuluneita pelleilymaneereja.” == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset uudelleenfilmatisoinnit Luokka:Judd Apatow'n käsikirjoittamat elokuvat Luokka:Elokuvat liike-elämästä
Alice Babs

Hildur Alice ”Babs” Sjöblom, o.s. Nilson (26. tammikuuta 1924 Kalmar, Ruotsi – 11. helmikuuta 2014) oli ruotsalainen laulaja ja näyttelijä. Hänestä tuli vuonna 1958 Ruotsin ensimmäinen edustaja Eurovision laulukilpailussa, jossa hänen esittämänsä laulu ”Lilla stjärna” sijoittui neljänneksi. Babs tulkitsi paljon jazzmusiikkia ja teki 1960-luvulla yhteistyötä Duke Ellingtonin kanssa. Hän sai vuonna 1972 hovilaulajan arvonimen. Hän levytti kaikkiaan noin 800 kappaletta. Babs vietti vanhuudenpäiviään Espanjassa. Hänen tyttärensä on laulaja Titti Sjöblom. Alice Babs kuoli 90-vuotiaana helmikuussa 2014. Hän oli sairastanut pitkään Alzheimerin tautia. == Lähteet == ==Kirjallisuutta== * * == Aiheesta muualla == * * Berger, Ella Alice Babs är död. Sveriges Television * Alice Babsin muistokirjoitus Helsingin Sanomissa Luokka:Ruotsin euroviisuedustajat Luokka:Ruotsalaiset laulajat Luokka:Ruotsalaiset näyttelijät Luokka:Vuonna 1924 syntyneet Luokka:Vuonna 2014 kuolleet Luokka:Vuoden 1958 euroviisuedustajat
Kari Södö

Kari Södö (s. 24. lokakuuta 1963 Borås, Ruotsi) on oululainen kuvataiteilija. Södö opiskeli kuvataidetta Kankaanpään taidekoulussa 1993–1996, ja debytoi kuvataiteilijana vuonna 1997. Uransa alkuvaiheessa lähinnä taidegrafiikkaan keskittynyt Södö on töissään yhä enemmän siirtynyt kollaasien ja kuvanveiston pariin ja työstänyt maalattuja puuveistoksia ja reliefejä. Södön teokset ovat rönsyilevän visuaalisia, ja niissä on usein viittauksia alkuperäiskansojen taiteeseen. Södö yhdistelee näyttelyissään teoksiinsa myös ääntä. Södö on toiminut Oulun taiteilijaseuran varapuheenjohtajana vuosina 1999–2000 ja puheenjohtajana vuosina 2000–2002. Södö harrastaa musiikkia: hän on jäsenenä Huutajat-mieskuorossa ja basistina Garbo-yhtyeessä.Kari Södön internet-sivut == Lähteet == ==Aiheesta muualla== * Kari Södön kotisivut Luokka:Suomalaiset kuvanveistäjät Luokka:Suomalaiset taidegraafikot Luokka:Vuonna 1963 syntyneet Luokka:Elävät henkilöt
Moon Geun-young

Moon Geun-young (문근영, s. 6. toukokuuta 1987 Gwangju) on eteläkorealainen näyttelijä. == Filmografia == *1999 길 위에서 (On the Way) *2002 연애소설 (Lovers' Concerto) (rooli: Ji-hwan's sister) *2003 장화·홍련 (A Tale of Two Sisters) (rooli: Bae Su-yeon) *2004 어린 신부 (My Little Bride) (rooli: Suh Boeun) *2005 댄서의 순정 (Innocent Steps) (rooli: Jang Chae-ryn) *2006 사랑따윈 필요 없어 (Love Me Not) (rooli: Ryu Min) *2010 매리는 외박중 (Marry Me, Mary!) (rooli: Mary) == Aiheesta muualla == * *Super Moon Geun Young Fansite *Daum Cafe Moon Geun Young Official Fanclub Luokka:Eteläkorealaiset näyttelijät Luokka:Vuonna 1987 syntyneet Luokka:Elävät henkilöt
Jyrki Poussu

Jyrki Poussu (s. 1. kesäkuuta 1960 Murtovaara, Kuusamo) on suomalainen kuvanveistäjä ja kuvataiteilija. Poussu opiskeli Limingan taidekoulussa vuosina 1976–1977 ja 1983–1984, ja Lahden taideinstituutissa vuosina 1984–1988. Poussu on tunnettu värikkäistä, voimakkailla graafisilla ornamenteilla kuvioiduista puureliefeistään ja -veistoksistaan. thumb|Vuores- projekti: Eteläportti, Tampere, 2018. Poussu on Taidemaalariliiton ja Oulun taiteilijaseura 63:n jäsen. Poussu on Kuvataidejärjestöjen liiton hallituksen jäsen vuodesta 2004 ja vuodesta 2005 hänet on valittu sekä Suomen Taiteilijaseuran, että Taidemaalariliiton edustajistoon. Poussu on toiminut Oulun taiteilijaseura 63:n hallituksen jäsenenä 1989–1991, varapuheenjohtajana 2002–2003 ja puheenjohtajana vuodesta 2003. ==Julkaisut== * == Lähteet == ==Aiheesta muualla== * Jyrki Poussun kotisivu Luokka:Suomalaiset kuvanveistäjät Luokka:Vuonna 1960 syntyneet Luokka:Elävät henkilöt
Bring Me the Head of Yuri Gagarin

Bring Me The Head Of Yuri Gagarin on Hawkwindin vuonna 1973 nauhoitettu epävirallinen livealbumi vuodelta 1985. Lähteenä on käytetty Nik Turnerin lisensoimaa heikkotasoista yleisönauhoitetta. Konsertti on nauhoitettu Empire Pool-areenalla Lontoon Wembleylla 27. toukokuuta 1973. Albumista on julkaistu lukuisia CD-versioita. Huolimatta heikosta äänenlaadusta kappaleet, kuten "In The Egg" ja "Wage War" ovat Robert Calvertin lausumia puhuttuja osuuksia joita ei ole julkaistu muissa yhteyksissä. Muun muassa nämä ovat tehneet albumista hankkimisen arvoisen fanien keskuudessa. == Kappaleet == #Intro - Gaga (Dunkley) - 2:10 #In The Egg (Gunther Grass) - 2:38 #Orgone Accumulator (Calvert/Brock) - 7:25 #Wage War (Jones) - 2:49 #Urban Guerilla (Calvert/Brock) - 6:01 #Master Of The Universe (Turner/Brock) - 6:53 #Welcome To The Future (Calvert) - 2:38 #Sonic Attack (Moorcock) - 3:26 #Silver Machine (Calvert/Brock) - 3:42 == Uusi versio == Konsertista julkaistiin vuonna 2006 pitempi versio nimeltä Empire Pool Wembley 1973 seuraavilla kappaleilla: #Intro - Gaga #In The Egg #Born To Go (Calvert/Brock) #Down Through The Night (Brock) #Wage War #Urban Guerilla #Space Is Deep (Brock) #The Black Corridor (Moorcock) #Orgone Accumulator #Upside Down (Brock) #Brainstorm (Turner) #Seven By Seven (Brock) #Master Of The Universe #Welcome To The Future #Sonic Attack #Silver Machine == Muusikot == *Robert Calvert: laulu, lausunta *Dave Brock: kitara, laulu *Nik Turner: saksofoni, huilu, laulu *Lemmy Kilmister: basso, laulu *Dik Mik: audiogeneraattori *Del Dettmar: syntetisaattori *Simon King: rummut sekä: *Andy Dunkley: kuulutukset Luokka:Hawkwindin konserttitallenteet Luokka:Vuoden 1985 konserttitallenteet
Space Ritual Volume 2

Space Ritual Volume 2 on Hawkwindin vuonna 1972 nauhoitettu ja vuonna 1985 julkaistu livealbumi. Dave Brock luovutti nauhat entiselle Hawkwind-basistille Dave Andersonille joka koosti albumin. Levy sisältää alkuperäisen Space Ritual-albumin kakkoslevyn osuuden leikkaamattomana ja dubbaamattomana. Albumi on nauhoitettu Brixton Sundownissa Lontoossa 30. joulukuuta 1972. Albumista on julkaistu useita CD-versioita eri nimikkeillä. == Kappaleet == #Electronic No 1 (nimellä "Space") (Dettmar/Dik Mik)- 2:15 #Orgone Accumulator (Calvert/Brock) - 8:45 #Upside Down (Brock) - 2:45 #Sonic Attack (Moorcock) - 2:50 #Time We Left (This World Today) / Paranoia (Brock) - 13:20 #10 Seconds Of Forever (Calvert) - 2:10 #Brainstorm (Turner) - 12:00 #Wind Of Change / Seven By Seven (Brock) - 8:50 #Master Of The Universe (Turner/Brock) - 7:40 #Welcome To The Future (Calvert) - 2:55 == Muusikot == *Robert Calvert: laulu, lausunta *Dave Brock: kitara, laulu *Nik Turner: saksofoni, huilu, laulu *Lemmy Kilmister: basso, laulu *Dik Mik: audiogeneraattori *Del Dettmar: syntetisaattori *Simon King: rummut Luokka:Vuoden 1985 konserttitallenteet Luokka:Hawkwindin konserttitallenteet
Kupfferin solu

Kupfferin solu on makrofagijärjestelmään kuuluva erikoistunut syöjäsolu eli makrofagi. Kupfferin solut sijaitsevat maksassa maksasolulevyjen välissä kulkevien hiussuonipoukamien eli sinusoidien seinämillä. Ne poistavat maksaan tulleesta verestä bakteereja ja muita vieraita aineita, jotka ovat päässeet porttilaskimovereen suoliston valtavasta mikrobimäärästä. Kupfferin solut ovat osa retikuloendoteliaalisysteemiä. Solut löysi ensimmäisenä Karl W. von Kupffer. == Lähteet == Luokka:Solut Luokka:Maksa
Curro Torres

Cristóbal Emilio ”Curro” Torres Ruiz (s. 27. joulukuuta 1976 Ahlen, Länsi- Saksa) on espanjalainen entinen jalkapalloilija.Curro Torres National Football Teams -sivustolla Hän oli pelipaikaltaan oikea laitapuolustaja. Torresin ammattilaisura alkoi Gramenetissa vuonna 1995. Valencian organisaatioon hän siirtyi vuonna 1997, mutta sai tuolloin tyytyä otteluihin seuran B-joukkueen paidassa. Kahden kauden jälkeen hänet lainattiin Recreativoon ja seuraavana vuonna Tenerifeen. Tenerife nousi kauden päätteeksi pääsarjaan ja valmentaja Rafael Benítez siirtyi Valenciaan. Samaan aikaan lainaltaan palannut Torres nousi Benítezin alaisuudessa Valencian runkopelaajaksi. Valenciassa Torres voitti kaksi Espanjan pääsarjamestaruutta ja Uefa-cupin. Kaudeksi 2007–2008 hänet lainattiin pääsarjaan nousseeseen Real Murciaan. Espanjan maajoukkueessa Torres pelasi viisi A-maaottelua vuosina 2001–2002. Hän oli mukana MM-kisoissa 2002. == Saavutukset == * Espanjan pääsarjamestaruus: 2002, 2004 * UEFA Cup: 2004 * UEFA Super Cup: 2004 == Lähteet == == Aiheesta muualla == * Curro Torres Football Database -sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1976 syntyneet Luokka:Elävät henkilöt
Malcolm Wallop

thumb|right|Malcolm Wallop Malcolm Wallop (27. helmikuuta 1933 New York – 14. syyskuuta 2011 Wyoming) oli yhdysvaltalainen republikaanisen puolueen poliitikko. Hän istui kolme kautta Yhdysvaltain senaattorina Wyomingista vuosina 1977–1995. Wallop syntyi New Yorkissa ja valmistui Yalen yliopistosta. Hän oli vuonna 1969 onnistuneesti ehdolla Wyomingin edustajainhuoneeseen ja istui vuosina 1973–1976 osavaltion senaatissa. Tämän jälkeen hän voitti demokraatti Gale McGeen senaattorinvaaleissa lähes kymmenen prosentin äänierolla. Wallopin vetäytyminen Yhdysvaltain senaatista astui voimaan tammikuussa 1995. Häntä seurasi nyt edesmennyt republikaani Craig L. Thomas. Wallopilla oli aviovaimo Isabel. ==Lähteet== Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Vuonna 2011 kuolleet
Roberto Martínez

Roberto Martínez on seuraavien henkilöiden nimi: * Roberto Guadalupe Martínez, elsalvadorilainen jalkapalloilija * Juan Roberto Martínez Martínez, espanjalainen jalkapalloilija * Mario Roberto Martínez Hernández, hondurasilainen jalkapalloilija * Roberto Martínez Celigüeta, espanjalainen jalkapalloilija * Roberto Martínez Montoliú, espanjalainen jalkapalloilija ja jalkapallovalmentaja * Roberto Joaquín Martínez Vera-Tudela, perulainen jalkapalloilija * Tiko (oik. Roberto Martínez Rípodas), espanjalainen jalkapalloilija.
Bert Hazell

Bert Hazell (18. huhtikuuta 1907 – 11. tammikuuta 2009) oli brittiläinen Labour-puolueen poliitikko. Hän syntyi Attleboroughissa, Norfolkissa, ja istui parlamentin jäsenenä vuosina 1964–1970. Hazellista tuli viimeinen elossa oleva 1900-vuosikymmenellä syntynyt Britannian parlamentaarikko 98-vuotiaan David Rentonin kuoltua 24. toukokuuta 2007. 101-vuotiaana kuollut Hazell on toiseksi pisimpään elänyt Yhdistyneen kuningaskunnan parlamentin jäsen Theodore Cooke Taylorin jälkeen. Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yli satavuotiaiksi eläneet brittiläiset Luokka:Vuonna 1907 syntyneet Luokka:Vuonna 2009 kuolleet
Tursaat

Tursaat (Octopoda) ovat mustekaloja, joilla on kahdeksan lonkeroa. Niitä elää kaikissa maailman valtamerissä. Tursaita pidetään älykkäinä eläiminä. Ne kykenevät oppimaan, käyttämään työkaluja ja muistamaan paikkoja. Tursaslajeja on kolmisen sataa. ==Levinneisyys ja elinympäristö== Tursaita elää kaikissa maailman valtamerissä, varsinkin niiden rannikkovesissä. Tursas elää suurimman osan ajastaan erakkona luolassaan. ==Elinikä== Tursaat elävät lajista riippuen yhdestä kolmeen vuotta. Koiras kuolee parittelun jälkeen, naaras poikastensa kuoriutumisen jälkeen. ==Anatomia== Tursaita on hyvin erikokoisia. Tyynenmeren jättiläistursas (Enteroctopus dofleini) on tursaslajeista suurin. Sen lonkeroiden kärkiväli on jopa neljä metriä. Kääpiötursaat painavat alle gramman. Tursaalla on kahdeksan samanmittaista lonkeroa päänsä ympärillä. Niitä se käyttää merenpohjassa kävelyyn. Lonkeroiden alapinnalla on herkät imukupit. Tursaan päässä on kaksi monimutkaista ja herkkää silmää. Suu on pään alapuolella. Tursaalla on myös nokka. Tursaalla on kolme sydäntä, joista kaksi pumppaa verta kiduksiin ja kolmas muualle kehoon. Tursaan veri on sinistä, sillä siinä on kuparia, joka on rautaa tehokkaampaa hapen välittämisessä kylmässä. ==Lisääntyminen== Parittelun aluksi tursaskoiras lähestyy naarasta ja ruiskuttaa yhden lonkeronsa päästä spermaa naaraan munatorveen. Naaras etsii luolan ja laskee sen seinämään munansa, joita voi joillain lajeilla olla jopa satoja tuhansia. Naaras vartioi ja huoltaa munia, kunnes ne kuoriutuvat. Poikaset pystyvät uimaan, syömään ja tuottamaan mustetta heti synnyttyään. ==Ravinto ja viholliset== Aikuiset tursaat syövät rapuja, simpukoita, etanoita, pieniä kaloja ja toisia tursaita. Ne saalistavat yleensä öisin. Saatuaan saaliinsa kiinni lonkeroillaan tursas ruiskuttaa siihen nokastaan myrkkyä ja rikkoo nokallaan sen kuoren. Tursas on muun muassa ankeriaiden, hylkeiden, maitovalaiden, merisaukkojen ja useiden lintujen ruokaa. Tursas piiloutuu saalistajilta vaihtamalla väriä, ruiskuttamalla mustetta, pakenemalla nopeasti tai piiloutumalla ahtaaseen rakoon. Tursas pystyy ahtautumaan hyvin pienistä raoista, koska sillä ei ole kuorta tai luita. == Lähteet == Luokka:Pääjalkaiset Luokka:Seulonnan keskeiset artikkelit
The Dance (EP)

The Dance on hollantilaisen Within Temptation -yhtyeen EP vuodelta 1998. EP sisältää kolme uutta kappaletta, kaksi remixiä Enter-albumilla aiemmin julkaistuista kappaleista sekä multimedia-osuuden. Remixit on miksannut tuottaja Oscar Holleman. The Dance julkaistiin uutena painoksena USA:ssa vuonna 2007. ==Sisältö== ===Kappaleet=== # Multimedia-raita # The Dance - 5:02 # Another Day - 5:44 # The Other Half (of Me) - 4:49 # Remix Restless - 3:31 # Remix Candles & Pearls of Light - 9:02 ===Multimedia=== * Restless (Classical Version) * The Dance -musiikkivideo == Aiheesta muualla == * The Dance Discogsissa * Luokka:Vuoden 1998 EP:t Luokka:Within Temptationin albumit
Kitula

Kitula voi tarkoittaa seuraavia maantieteellisiä kohteita: * Kitula, kylä Haminassa * Kitula, kylä Joutsassa * Kitula, kylä ja taajama Suomusjärvellä Salossa * Kitula, kylä Tervolla
Kitula (Suomusjärvi)

Kitula on kylä ja taajama Suomusjärvellä Salossa Varsinais-Suomessa seututien 110 varressa. Se on entisen Suomusjärven kunnan keskus, jossa sijaitsevat paikalliset palvelut, kuten elintarvikekauppa, rautakauppa, kirjasto, ala- asteen koulu, urheilukenttä ja polttoaineen jakeluun kylmäasema. Pääosa palveluista on Urheilutien ja Helsingintien (seututie 110) välissä. Kitula on asukasmäärältään Suomusjärven merkittävin kylä. Kitulasta on seututietä pitkin matkaa Helsinkiin 92 kilometriä ja Turkuun 87 kilometriä. Suomusjärven kirkolle on matkaa Kitulasta alle kymmenen kilometriä ja lähimpään kaupunkikeskukseen Saloon 26 kilometriä. Moottoritie E18 kulkee Suomusjärven pohjoispuolitse. Sinne on yhteys Suomusjärventien (yhdystie 2410) kautta. Kitulan lähellä sijaitsee Aneriojärven luonto-kulttuuripolku. ==Lähteet== Luokka:Suomusjärven kylät Luokka:Suomen entiset kuntakeskukset Luokka:Varsinais-Suomen maakunnan taajamat
Impi Kauppila

Impi Mirjam Kauppila (28. helmikuuta 1909 Helsinki – 11. joulukuuta 1991 Helsinki) oli suomalainen runoilija. Kauppila lienee käynyt kaksi luokkaa lyseota ja myöhemmin elämässään hän osallistui Helsingissä työväenopiston kirjalliseen opintopiiriin. Kauppila työskenteli ainakin myyjättärenä, kadunlakaisijana, kylvettäjänä ja alastonmallina. Kauppilan esikoisrunokokoelma Paratiisin valloitus julkaistiin 1947, ja se jäi hänen ainoaksi julkaistuksi teoksekseen. Kokoelman 33 runoa oli koonnut Helsingissä Kalliolan piirissä vaikuttanut Osmo Hormia, ja sitä pidetään Suomen ensimmäisenä täysmodernina runokokoelmana. Kauppila poltti myöhemmät runonsa ja muunkin elämäänsä liittyneen kirjallisen aineiston, joten häneltä ei senkään vuoksi ilmestynyt enää uusia teoksia. Hilja Mörsäri on kirjoittanut Kauppilasta runokokoelmassaan Et ole sinä – Edith, Impi, Simone. Virpi Alanen kirjoittaa Parnassossa, että se on kirjan rajuin osuus. Alanen referoi Mörsäriä, joka sanoo, että Kauppila pelkistää hiljaisuuden paradoksiksi: 'tyhjyyden tilaksi jossa kaikki on läsnä'. Mörsäri on tehnyt Kauppilasta laudaturtyön Impi Kauppila runokokoelma Paratiisin valloitus (1967) Helsingin yliopistoon. == Teokset == * Paratiisin valloitus, runokokoelma. Otava 1947 ===Runoja antologioissa=== * Suomen kirjallisuuden antologia. VII, Sotien varjossa, Helsinki: Otava, 1975 ISBN 951-1-01301-7 * Uuden runon kauneimmat 1, toim. Osmo Hormia. Otava 1982 4. p. ISBN 951-1-02668-2 ** Malja : Onnellinen nauru helisee teilläni ** Runo vuonna 1630 : Repalenuttuni vaihdoin ruiskukkien sineen ** Nocturne : Pääsiäisyönä marssivat ** Kehtolaulu : En ole tomua tiellä ** Hattulan maantiesilta : Olipa kerran kauhujen talossa ** Satu : Juhannusyönä palavat == Lähteet == * Suomen kirjailijat tietokanta (arkistoitu hakusivu, eikä toimi) * Impi Kauppila, salaperäinen modernismin airut Tyrväntö-seura (Arkistoitu: Archive.org) ===Viitteet=== == Kirjallisuutta == * Marjatta Fyrstén, Tuhkimo ja muita noitia : Impi Kauppilan poetiikkaa modernismin murroksessa. Lisensiaattityö Oulun yliopistoon. 2009 * Siru Kainulainen: "Me, joille leipä on runo" : poeettisia kannanottoja 1930–1940-luvuilta. Julkaisussa: Täysi kattaus Sivut 39–72 (Aiheena mm. Kauppilan kokoelma) * Simo Kuusinen, Juri Nummelin: Pieniä laulajia. Osa 6, Impi Kauppila. Julkaisussa: Kulttuurivihkot 1998 : 2, s. 25–29 * Hilja Mörsäri: Hiljaisuus. Julkaisussa: Optimisti 1996, s. 27–29 * Juri Nummelin: Unohdetut kirjailijat. BTJ Kustannus 2007 ISBN 978-951-692-646-2 * Merja Virolainen: Patetia ja ironia marxilais-kristillisessä maisemassa (Impi Kauppila, Paratiisin vlaloitus), teoksessa: Mistä ääni meissä tulee? : runoja ja tulkintoja. Sivut 233–236 WSOY, 1994 ISBN 951-0-19651-7 Luokka:Suomalaiset runoilijat Luokka:Vuonna 1909 syntyneet Luokka:Vuonna 1991 kuolleet
Muscle Museum EP

__NOTOC__ Muscle Museum on brittiläisen vaihtoehtorockyhtye Musen toinen EP- julkaisu. Levy julkaistiin 11. tammikuuta 1999 ja sitä painettiin vain 999 kappaletta. Neljä EP:n viidestä alkuperäisestä kappaleesta – "Muscle Museum", "Sober", "Uno" ja "Unintended" – nauhoitettiin kahdesti uudestaan yhtyeen ensimmäistä kokopitkää albumia, Showbiz:tä, varten. == Kappaleet == # # # # # # == Aiheesta muualla == * Yhtyeen virallinen kotisivu * Muscle Museum EP Musewikissä Luokka:Vuoden 1999 EP:t Luokka:Musen albumit Luokka:Vuoden 1999 kappaleet
Random 1–8

Random 1-8 on brittiläisen rockyhtyeen Musen kolmas EP-julkaisu vuodelta 2000. Vain Japanin markkinoille julkaistulla EP:llä on b-puolia yhtyeen aiemmilta singleiltä ja kaksi live-kappaletta. EP sisältää kolme piilotettua kappaletta, jotka ovat kaikki uudelleenmiksauksia yhtyeen Sunburn-kappleesta. Kappaleet on piilotettu EP:n viimeisen raidan loppuun. == Kappaleet == # Host - 4:16 # Coma - 3:36 # Pink Ego Box - 3:31 # Forced In - 5:08 # Agitated - 2:23 # Yes Please - 3:07 # Fillip (live) - 3:46 # Do We Need This (live) - 26:10 #* Sunburn (Timo Maas Sunstroke Mix) #* Sunburn (Timo Maas Breakz Again Mix) #* Sunburn (Steven McCreery Mix) == Aiheesta muualla == * Yhtyeen virallinen kotisivu * Random 1-8 Musewikissä Luokka:Vuoden 2000 EP:t Luokka:Musen albumit
Petra Felke

Petra Felke (avionimi Meier, s. 30. heinäkuuta 1959 Saalfeld/Saale, Thüringen) on entinen itäsaksalainen keihäänheittäjä ja olympiavoittaja. Hän edusti Itä- Saksaa 1980-luvulla. Felkellä oli urallaan pitkiä voittoputkia, ja hän teki useita maailmanennätyksiä. Hän rikkoi ensimmäisenä naiskeihäänheittäjänä 80 metrin haamurajan. == Ura == Felke harjoitteli yhdessä Ruth Fuchsin kanssa Motor Jena Club -nimisessä urheiluseurassa. Hänen ensimmäinen merkittävä menestyksensä oli Itä-Saksan mestaruuskilpailujen kolmas sija 1978. Felke teki ensimmäisen maailmanennätyksensä 4. kesäkuuta 1985 Schwerinissä, jossa hän heitti 75,26 metriä. Saman kisan neljännellä kierroksella hän vielä paransi tulostaan 75,40 metriin. Hän sai Euroopan mestaruuskisojen hopeamitalin 1986. Seuraava maailmanennätys syntyi 21. heinäkuuta 1987 Leipzigissa, jolloin tuloksena oli 78,90 metrin kaari.Yleisurheilun maailmanmestaruuskisoissa Felke saavutti hopeaa 1987. Hän rikkoi ensimmäisenä naiskeihäänheittäjänä 80 metrin rajan 9. syyskuuta 1988 heitettyään 80,00. Arvokisavoitot antoivat odottaa itseään, kunnes Soulin olympiavoitto 1988 korjasi tilanteen. Soulissa hän voitti kultamitalin ennen Britannian Fatima Whitbreadia ja pronssimitalisti Saksan Beate Kochia. Euroopan mestaruuskisojen pronssimitali itäsaksalaiselle tuli 1990. Yleisurheilun maailmanmestaruuskisoissa Felke saavutti toistamiseen hopeaa 1991. ==Lähteet== Luokka:Itäsaksalaiset keihäänheittäjät Luokka:Itäsaksalaiset olympiavoittajat Luokka:Vuonna 1959 syntyneet Luokka:Elävät henkilöt
IK Investment Partners

IK Investment Partners (aiemmin Industri Kapital) on ruotsalaista alkuperää oleva eurooppalainen pääomasijoitusyhtiö. Se rahoittaa juuri toimintansa aloittaneita tai taloudellisissa vaikeuksissa olevia yrityksiä, joilla se katsoo olevan mahdollisuuksia menestymiseen. Björn Savén perusti Industri Kapitalin vuonna 1993. Yhtiön historia alkaa vuodesta 1988, kun S-E Bankenin brittiläinen tytäryhtiö Enskilda Ventures Ltd rahoitti Savénin perustaman Scandinavian Acquisitions Capital Fund (SAC) -rahaston, josta tuli ensimmäinen Pohjoismaihin keskittyvä pääomarahasto. Ensimmäinen SAC-rahasto (nimettiin Industri Kapitalin perustamisen jälkeen IK 1989 Fundiksi) keräsi noin 100 miljoonaa euroa pääosin sijoittajilta Skandinaviasta. Rahaston ensimmäinen sijoituskohde oli Atlas Copcosta irtautunut ruotsalainen Idesta-yhtiö. Industri Kapitalin ensimmäinen varsinainen rahasto, IK 1994 Fund, keräsi jo noin 250 miljoonaa euroa. Pohjoismaisten sijoittajien lisäksi mukaan saatiin tuolloin myös institutionaalisia sijoittajia muualta Euroopasta sekä Pohjois- Amerikasta. Rahaston ensimmäinen sijoitus oli KCI Konecranesin hankinta vuonna 1994. == Lähteet == == Aiheesta muualla == * IK Investment Partners Luokka:Ruotsalaiset sijoitusyhtiöt
Väinö Putkonen

Väinö Johannes Putkonen (28. heinäkuuta 1931 Kajaanin maalaiskunta - 14\. joulukuuta 1993 Lappeenranta) oli suomalainen runoilija ja kansakoulunopettaja. Putkosen vanhemmat olivat maanviljelijä Väinö Putkonen ja Anna Kustaava Korhonen. Hän valmistui kansakoulunopettajaksi Kajaanin seminaarista 1955 ja toimi opettajana Varpaisjärvellä 1956–1962. Putkonen julkaisi kaksi runoteostaan 1960-luvun alussa. Hän kirjoitti myös lehtiartikkeleita ja hänen runojaan on ilmestynyt eri antologioissa. == Teokset == *Päivät ja yöt, runoja. WSOY 1962 *Majanmuuttoa, runoja. WSOY 1964 == Kirjallisuutta == *Juri Nummelin: Unohdetut kirjailijat. BTJ Kustannus 2007 ISBN 978-951-692-646-2 == Lähteet == *Kuopion kirjaston sivut Luokka:Suomalaiset runoilijat Luokka:Suomalaiset opettajat Luokka:Vuonna 1931 syntyneet Luokka:Vuonna 1993 kuolleet
Files-11

Files-11, ODS (On-Disk Structure), on OpenVMS-käyttöjärjestelmän tiedostojärjestelmä tai tiedostojärjestelmäperhe. Se tukee muun muassa käyttöoikeuslistoja (ACL, access control list), tietuepohjaista I/O:ta, verkkokäyttöä sekä tiedostojen versionumerointia. Järjestelmää on alun perin käytetty yksinkertaisemmassa muodossa PDP-11-minitietokoneen RSX-11-käyttöjärjestelmässä. Files-11 koostuu viidestä tasosta eli viidestä eri tiedostojärjestelmästä: * ODS-1: vanhentunut RSX-11:n käyttämä järjestelmä, säilytetty yhteensopivuuden vuoksi * ODS-2: OpenVMS:n normaali tiedostojärjestelmä, edelleen yleisin järjestelmälevyillä (joille itse käyttöjärjestelmä asennetaan) * ODS-3: ISO 9660 -CD-ROM-tiedostojärjestelmä * ODS-4: High Sierra -CD-ROM-tiedostojärjestelmä * ODS-5: ODS-2:n laajennettu versio Alpha- ja IA-64-tietokonearkkitehtuureille. Luokka:Tiedostojärjestelmät Luokka:OpenVMS Luokka:PDP-11
Jiří Mazoch

Jiří Mazoch (s. 1990) on tšekkiläinen mäkihyppääjä. Myös hänen isoveljensä Jan Mazoch on mäkihyppääjä. Veljesten isoisä Jiří Raška oli parhaimmillaan maailman eturivin mäkihyppääjiä. Mazoch on osallistunut nuorten maailmanmestaruuskilpailuihin vuosina 2005-2008. Joukkuekilpailussa hän oli vuonna 2005 viides ja vuonna 2007 seitsemäs. Henkilökohtaisessa kilpailussa hänen paras saavutuksensa on vuodelta 2006, jolloin hän oli 15. Ensimmäisen kerran mäkihypyn maailmancupiin hän otti osaa 8. helmikuuta 2008 Liberecissa, jolloin hän sijoittui 29:nneksi saaden ensimmäiset maailmancupin pisteensä. == Lähteet == ==Aiheesta muualla== * Mazochin viralliset sivut * Luokka:Tšekkiläiset mäkihyppääjät Luokka:Vuonna 1990 syntyneet Luokka:Elävät henkilöt
Man O'War

Man O'War "Big Red" (29. maaliskuuta 1917 Kentucky, Yhdysvallat – 1947) oli kuuluisa laukkahevonen. Man O'Warin isä oli Fair Play ja emä Mahubah, jotka olivat molemmat hienoja englannintäysiverisiä. Man O'Warin kasvattaja, August Belmont, ei olisi halunnut myydä oria, mutta orin ollessa yksivuotias se myytiin Philadelphiasta kotoisin olevalle varakkaalle Samuel Riddlelle. Man O'Warista suunniteltiin aluksi metsästyshevosta, mutta oria koulutettaessa se sai laukata muiden nuorten hevosten kanssa lyhyitä matkoja ja sen nopeus huomattiin. Man O'Warista kasvoi suurikokoinen, hyvinkehittynyt täysiveriori, jolla oli pitkä askel. Hoitajat kutsuivat sitä Riddlesissä Big Rediksi, eli suureksi punaiseksi. ==Ura== Man O'Warin ensimmäinen kilpailu oli harjoituslähtö, joka pidettiin sen ollessa yksivuotias. Silloin ori kuitenkin lähti lähtökarsinasta liian myöhään häviten Golden Bruum -nimiselle täysiveriselle. Man O'Warilla oli suuri ruokahalu, ja se joutui lopulta käyttämään kuolaimia syödessään, jottei saisi ähkyä. Kilpailun alussa tästä kuitenkin oli apua, eikä se koskaan nirsoillut ennen kilpailua. 6. kesäkuuta Man O'Warilla oli sen ensimmäinen oikea kilpailu, joka käytiin Belmont Parkin radalla. Man O'War voitti kilpailun kuudella hevosenmitalla. Kolme päivää myöhemmin olivat orin toiset kilpailut, jotka ori voitti jälleen. Man O'War voitti myös neljä seuraavaa lähtöä. Man O'Warista alettiin puhua, että ori olisi voittamaton, kunnes 13. elokuuta 1919 se hävisi Saratogassa Upset- nimiselle täysiveriselle puolella hevosenmitalla. Kymmenen päivää myöhemmin Man O'War kohtasi Upsetin uudelleen ja voitti. Kolmivuotiskausi oli Man O'Warille kiireinen. Yleisöä tulvi laukkaradoille paljon nähdäkseen Man O'Warin. Vedonlyönti ei kuitenkaan enää kiinnostanut ketään. Man O'Warilla oli kolmivuotiskautensa lopussa kilpailuissa aina korkeintaan kolme vastustajaa. Kolmivuotiskautensa aikana Man O'War kilpaili yhdessätoista kilpailussa, jotka kaikki se voitti. Erään kilpailun se voitti peräti sadalla hevosenmitalla. Kauden lopussa Man O'War sai jännevamman, joka lopetti sen laukkauran. Man O'War oli hyvin kuuluisa hevonen, siitä on vieläkin muistopatsas. ==Eläkevuodet ja kuolema== Man O'Warista tuli jalostusori kentuckylaiseen siittolaan lähelle syntymäpaikkaansa. Man O'War menestyi hyvin myös siitosoriina, ja useat sen jälkeläiset olivat hyviä laukkahevosia, tunnetuimpana sen lapsenlapsi Seabiscuit. Man O'Warin siittolaan tehtiin pyhiinvaellusmatkoja kaikkialta Yhdysvalloista. Man O'Waria oli käynyt katsomassa yli miljoona vierasta ennen kuin se kuoli vuonna 1947. Ori haudattiin sen omalle laitumelle, ja orin haudalla on sitä esittävä suuri pronssipatsas. ==Lähteet== * Luokka:Laukkahevoset
Bubi

Bubi voi tarkoittaa: ==Lempinimi== *Bror-Erik ”Bubi” Wallenius, urheilutoimittaja ja -selostaja *Erich ”Bubi” Hartmann, hävittäjälentäjä *Bubi, huuhkaja, jonka ansiosta Suomen jalkapallomaajoukkueelle annettiin lempinimi Huuhkajat. ==Muut== *Bubit, bantukieltä puhuva kansa Päiväntasaajan Guineassa.
Fatima Whitbread

Fatima Whitbread syntyjään Fatima Vedad (s. 3. maaliskuuta 1961 Stoke Newington, Lontoo) on brittiläinen keihäänheittäjä. Hän on naisten keihäänheiton maailmanmestari, Euroopan mestari ja moninkertainen arvokisamitalisti. Whitbread saavutti MM-hopeaa naisten keihäänheitossa tuloksella 69,14 Tiina Lillakin jälkeen Helsingin maailmanmestaruuskilpailuissa 1983. Hän saavutti olympiapronssimitalin Los Angelesin kesäolympiakisoissa 1984. Whitbread heitti maailmanennätyksen 77,44 Stuttgartin EM-kisojen 1986 karsinnassa ja myös voitti Euroopan mestaruuden. Maailmanmestaruuden hän voitti Roomassa 1987. Whitbread saavutti olympiahopeamitalin Soulin kesäolympiakisoissa 1988. == Yksityiselämä == Fatima Vedad syntyi Lontoossa Kyproksen turkkilaiselle äidille ja Kyproksen kreikkalaiselle isälle. Hänen biologinen äitinsä hylkäsi hänet jo vauvaikäisenä, ja Whitbread vietti elämänsä ensimmäiset 14 vuotta pääosin lastenkodeissa. 13-vuotiaana Whitbread tuli myös äitinsä humalaisen miesystävän raiskaamaksi. Hänet adoptoitiin 14-vuotiaana. Adoptioäiti Margaret Whitbread oli Fatiman keihäänheittovalmentaja. == Lähteet == Luokka:Brittiläiset keihäänheittäjät Luokka:Brittiläiset olympiamitalistit Luokka:Vuonna 1961 syntyneet Luokka:Elävät henkilöt
Flash Gordon – iskevä salama

Flash Gordon – iskevä salama on vuonna 1980 valmistunut tieteiselokuva. Elokuvan on ohjannut Mike Hodges ja tuottanut Dino De Laurentiis. Elokuvan soundtrackin on säveltänyt rock-yhtye Queen. Elokuvan päänäyttelijöinä nähdään Sam J. Jones ja Melody Anderson. Myös Bond-näyttelijänä paremmin tunnettu Timothy Dalton esittää sivuosaa elokuvassa. Elokuva perustuu sarjakuvahahmo Flash Gordoniin. Gordon (Jones) on amerikkalaisen jalkapallon pelaaja joka tempautuu mukaan avaruusseikkailuun sattumusten kautta. Lopulta hän löytää itsensä keskeltä tähtienvälistä sotaa, tehtävänään pelastaa ystävättärensä Dale Arlen (Anderson) sekä Maapallo. Flash Gordon nauttii nykyisin hyvin vankkaa mainetta kulttielokuvana ja camp-klassikkona. == Roolit == ==Arvioita== Video-oppaassa vuodelta 1994 Kari Salminen sanoo elokuvan tarjoavan ”rakastettavan tyhmää, koristeellista viihdettä lapsellisille”. Hän antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset tieteiselokuvat Luokka:Vuoden 1980 brittiläiset elokuvat Luokka:Vuoden 1980 yhdysvaltalaiset elokuvat Luokka:Avaruuselokuvat Luokka:Sarjakuviin pohjautuvat elokuvat Luokka:Mike Hodgesin ohjaamat elokuvat
Kultaa tai kunniaa (albumi)

Kultaa tai kunniaa on Jukka Kuoppamäen vuonna 1973 julkaistu albumi. Kuoppamäki voitti albumin nimikappaleella vuoden 1973 Syksyn sävel -iskelmäkilpailun. Kappaleesta muodostui myös Kuoppamäen ainoa listaykkönen singlelistalla. Itse albumi pääsi sijalle 29 ja myi kultalevyyn oikeuttavan määrän, yli 25 000 kappaletta. Nimikappaleen lisäksi albumilta ei noussut muita suuria hittejä. Kuoppamäki esitti kappaleet ”Pieni laulu vapaudesta” ja ”Siskot, veljet” Sopotin laulufestivaaleilla 1973, ja omien sanojensa mukaan yleisö piti kappaleista niin paljon, että hänet kutsuttiin lavalle kaikkiaan yhdeksän kertaa. ”Muukalaisessa” Jukan veli Mikko Kuoppamäki soittaa bongorummun asemassa näyteikkunanuken muovijalkaa, joka lojui studion nurkassa. Kappaleessa ”Maailma muutu ei” Jukka Kuoppamäki laulaa puhelimen luuriin. Tämä oli äänittäjä Pekka Nurmikallion idea. Lopussa kuuluvan fraasin ”Puhutaanko vielä?” esittää Nurmikallion äiti Bertta. ==Kappaleet== *Sävellykset ja sanoitukset Jukka Kuoppamäki *Sovitukset Kari Hillo A-puoli # # # # # # B-puoli # * # # # # # == Singlet == == Kokoonpano == * Jukka Kuoppamäki – laulu * Kari Hillo – sähkökitara, akustinen kitara, taustalaulu * Matti Juva – bassokitara, taustalaulu * Pertti Burman – rummut * Tapio Leppä – urut, kosketinsoittimet * Mikko Kuoppamäki – lyömäsoittimet === Muut levyn tekoon osallistuneet === * Äänitys: Pekka Nurmikallio (Microvox) * Kannen suunnittelu: Mikael * Tuottaja: Jukka Kuoppamäki / Satsanga Records * Kustantaja: JKC Music == Lähteet == *Jukka Kuoppamäki: Kultaa tai kunniaa (Satsanga Records, satlp 1003) === Viitteet === Luokka:Jukka Kuoppamäen albumit Luokka:Vuoden 1973 albumit Luokka:Satsanga Recordsin albumit
KuPS-Volley

KuPS-Volley on entinen kuopiolainen lentopalloseura, joka pelasi menestysvuosinaan lentopallon SM-liigassa. KuPS-Volley on Pieksämäen NMKY:n kanssa yksi SM-liigan menestyneimmistä joukkueista. Pieksämäki hallitsi lentopalloparketteja 1970-luvun puolivälistä 1980-luvun alkupuolelle ja kohta sen jälkeen alkoi KuPS-Volleyn 10-vuotinen menestysputki. Vuodesta 1991 vuoteen 2000 seura selvitti tiensä loppuotteluihin, joista se poistui kahdeksan kertaa voittajana. Loppuotteluissa KuPS-Volleyta vastaan nähtiin Tampereen Isku-Volley peräti neljänä vuotena peräkkäin. Menestysputken jälkeen KuPS-Volley ajautui yllättäen konkurssiin. KuPS-Volleyn jälkeen naapurikunnan Pielaveden Sampo nousi SM-liigaan, ja jatkoi menestyksekästä lentopalloperinnettä. Viime vuosina Sampo on pelannut joitakin kotiotteluitaan myös Kuopiossa. == KuPS-Volleyn mitalit 1988-2000== * 1988: Pronssi * 1989: Pronssi * 1991: Kulta * 1992: Kulta * 1993: Kulta * 1994: Kulta * 1995: Kulta * 1996: Kulta * 1997: Hopea * 1998: Kulta * 1999: Hopea * 2000: Kulta * Lisäksi joukkue voitti kahdeksan kertaa Suomen Cupin kultaa. ==Katso myös== *Kuopion Palloseura (emäseura) Luokka:Entiset suomalaiset lentopalloseurat Luokka:Kuopiolaiset urheiluseurat
Pieksämäen Namika

thumb|300px|Namika on voittanut juuri seitsemännen mestaruutensa. Pieksämäen NMKY on entinen suomalainen lentopalloseura. thumb|250px|Jukka Savio iskee Euroopan Cupin ottelussa joulukuussa 1979. == Joukkue == Joukkueen runkopelaajat vuosien 1974–81 välillä * Jouni Parkkali * Jouko Juvonen * Pauli Leikas * Matti Rotinen * Otto Sivonen * Jukka Savio * Pekka Liukkonen * Ahti Toivanen. == Saavutukset Suomen Cupissa == * 1974 Kulta * 1975 Kulta * 1976 Kulta * 1978 Kulta * 1979 Kulta * 1980 Kulta * 1981 Kulta * 1982 Pronssi * 1983 Hopea * 1984 Kulta * 1985 Hopea == Saavutukset mestaruussarjassa == * 1975: Kulta * 1976: Kulta * 1977: Kulta * 1978: Kulta * 1979: Kulta * 1980: Kulta * 1981: Kulta * 1982: Hopea * 1983: Hopea * 1985: Hopea * 1986: Hopea == Saavutukset Euroopassa == * 1979 Euroopan Mestareiden Cupin finaalit * 1980 Euroopan Mestareiden Cupin finaalit * 1981 Euroopan Mestareiden Cupin finaalit * 1979 St. Anthonis turnauksen pronssia * 1980 St. Anthonis turnauksen pronssia * 1981 St. Anthonis turnauksen pronssia == Lähteet == * Suuri Lentopalloteos 2, Rauno Liimatainen 1988, s. 57–74 Luokka:Suomalaiset lentopalloseurat Luokka:Pieksämäkeläiset urheiluseurat
Uno (kappale)

Uno on brittiläisen rockyhtyeen Musen single sen esikoisalbumilta Showbiz. Uno on yhtyeen ensimmäinen julkaistu single, tosin he olivat julkaisseet aikaisemmin kaksi EP:tä. Levy julkaistiin Yhdistyneessä kuningaskunnassa 14. kesäkuuta 1999 CD:lle ja 7 vinyylilevylle. == Videot == Kappaleeseen tehtiin kolme videoa. Ensimmäinen nauhoitettiin Tower Bridgellä ja sisältää myös lyhyitä pätkiä live-esiintymisistä. Toisessa videossa yhtye soittaa huoneessa. Nainen yrittää suunnistaa yhtyeen luo käytävillä. Kolmas video on tehty kokonaan live-esiintymisistä. == Kappaleet == === CD === # Uno - 3.38 # Jimmy Kane - 2.59 # Forced In - 4.17 === 7 Vinyylilevy === # Uno (vaihtoehtoinen versio) # Agitated - 2.19 === Ranskan julkaisu === # Uno - 3.38 # Jimmy Kane - 2.59 # Forced In - 4.17 === Saksan julkaisu === # Uno (radio edit) # Pink Ego Box - 3.32 # Do We Need This? - 3.24 # Muscle Museum (video) == Aiheesta muualla == * Yhtyeen virallinen kotisivu * Uno (kappale) Musewikissä * Uno (single) Musewikissä * Kappaleen sanoitukset Luokka:Musen kappaleet Luokka:Vuoden 1999 kappaleet